[{"text_idx": "#000003", "text": "Bydd cyplau, p\u2019un a ydynt yn briod, mewn partneriaeth sifil neu\u2019n cyd-fyw, fel arfer yn gwneud ewyllysiau gan adael eu holl asedau i\u2019w gilydd pan fydd y cyntaf ohonynt yn marw ac wedi hynny i\u2019w plant pan fydd yr ail yn marw. Os nad oes plant, byddant fel arfer yn dewis perthnasau, ffrindiau neu elusen eraill."}, {"text_idx": "#000005", "text": "Ystyriwch, er enghraifft, gwpl gyda phlant lle mae un partner yn marw ac mae\u2019r person sydd ar o\u0302l sy\u2019n etifeddu popeth, yn mynd ymlaen i ailbriodi neu ddechrau perthynas newydd. Yna gall y person hwnnw adael ei ysta\u0302d (neu gyfran sylweddol ohoni) i\u2019w briod neu bartner newydd fel bod y plant yn cael ychydig iawn neu ddim byd o gwbl hyd yn oed."}, {"text_idx": "#000008", "text": "Yn syml, mae ymddiriedolaeth budd oes yn rhoi hawl i\u2019r partner sy\u2019n goroesi elwa o ysta\u0302d eu partner ymadawedig am weddill ei oes neu hoes nes iddynt ailbriodi. Yr elfen allweddol yw nad yw\u2019r partner sy\u2019n goroesi yn berchen ar ysta\u0302d y llall ac, er bod ganddo\u2019r defnydd ohoni, ni allant ei rhoi i ffwrdd yn ystod eu hoes na\u2019i rhoi yn ei ewyllys; ni ellir ei ddefnyddio chwaith i dalu costau gofal."}, {"text_idx": "#000010", "text": "Yn gyffredinol, bydd cyplau yn ystyried cynnwys ymddiriedolaeth budd oes yn eu hewyllysiau mewn perthynas a\u0302 chartref y teulu yn unig, gyda balans yr ysta\u0302d (e.e. cyfrifon banc, buddsoddiadau ac eiddo personol) yn cael eu trosglwyddo i\u2019r partner sy\u2019n goroesi yn rhydd o unrhyw ymddiriedolaeth. Os yw hynny\u2019n wir, bydd gan y partner sy\u2019n goroesi yr hawl i barhau i fyw yn yr eiddo am weddill ei oes, neu tan ailbriodi, gyda\u2019r eiddo yn y pen draw yn cael ei drosglwyddo i\u2019r plant."}, {"text_idx": "#000011", "text": "Wedi dweud hynny, mae\u2019n bosib i asedau eraill, heblaw cartref y teulu, gael eu gwneud yn rhan o\u2019r ymddiriedolaeth. Pan mae asedau fel arian parod a buddsoddiadau yn rhan o ymddiriedolaeth budd oes, bydd gan y partner sy\u2019n goroesi hawl i\u2019r incwm net o\u2019r asedau hynny. Fodd bynnag, os nad yw\u2019r incwm net yn ddigonol i alluogi\u2019r partner hwnnw i gynnal ei safon bywyd, fel rheol bydd pw\u0302er i symud cyfalaf iddo efo neu iddi hi os bydd angen."}, {"text_idx": "#000015", "text": "Mae cynnwys ymddiriedolaeth budd oes yn eu hewyllysiau neu beidio yn rhywbeth y dylai cyplau feddwl yn ofalus amdano. Nid oes ateb cywir nac anghywir ac fel rheol bydd yn dibynnu ar flaenoriaethau\u2019r cwpl, eu hasedau a\u2019u hamgylchiadau teuluol. Ni ddylid cynnwys ymddiriedolaeth budd oes mewn ewyllys dim ond \u2018er mwyn gwneud\u2019 hynny, ond ni ddylai fod yn rhywbeth sy\u2019n cael ei ddiystyru chwaith \u2013 mae\u2019n syniad da trafod gyda chyfreithiwr i drafod y manteision a\u2019r anfanteision yn fanwl fel y gall y cwpl wneud penderfyniad ynghylch beth fydd yn gweithio orau iddyn nhw."}]